หุ้นเด่นเช้านี้ – บล.ธนชาต
บล.ธนชาต ระบุเทคนิคเช้านี้
8 เม.ย. 2558

Technical SET range: 1,544-1,560
จังหวะเก็งกำไร: SET เปิด Gap สูงขึ้นตั้งแต่ช่วงเปิดตลาด นำโดยหุ้นขนาดใหญ่ทั้งกลุ่มพลังงานและธนาคาร หนุนให้ SET สามารถยืนเหนือเส้นค่าเฉลี่ย 1 เดือนได้ เกิดสัญญาณซื้อจากการตัดกันของเส้นค่าเฉลี่ย 7 และ 14 วัน สอดคล้องกับเครื่องมือ DI+ ตัด DI- ขึ้นไปเป็นวันแรก คาดว่าดัชนี SET จะแกว่งตัวขึ้นได้ต่อเนื่องไปทดสอบแนวเส้นค่าเฉลี่ยระยะ 3 เดือนบริเวณ 1,560 จุด โดยหากสามารถทะลุผ่าน 1,560 จุดได้จะทำให้มีโอกาสกลับมาเป็นแนวโน้มขึ้นระยะกลางเป้าหมาย 1,600 จุดสำหรับวันนี้คาดว่าดัชนี SET จะเคลื่อนไหวอยู่ระหว่าง 1,544-1,560 จุด
 
หุ้นซื้อระยะสั้น
KTBเริ่มมีแนวโน้มแกว่งตัวขึ้น มีโอกาสขึ้นทะลุผ่านกรอบสามเหลี่ยมที่ฟอร์มตัวในระยะกลางโดยมีเส้น Downtrend Line ที่ 23.50 บาท ผ่านไปได้จะมีเป้าหมายถัดไปที่ 23.70 และ 24.00 บาท
BLAดีดตัวขึ้นทะลุผ่านกรอบรูปแบบสามเหลี่ยมด้านเท่าด้วยปริมาณการซื้อขายหนาแน่นสนับสนุนการ Breakout คาดว่าจะทดสอบแนวต้านแรกบริเวณ 54.00 บาท และมีเป้าหมายระยะกลางที่ 57.00 บาท